Δημήτριος Καψάσκης

Ο Δημήτριος Καψάσκης (Αθήνα, 29 Ιανουαρίου 1909 - 27 Δεκεμβρίου 1993) ήταν Έλληνας ιατροδικαστής.

 Βιογραφικά στοιχεία 
Γεννήθηκε στην Αθήνα και ήταν γιος του Αντωνίου Καψάσκη.Ελληνικόν who's who, Εκδοτικός Οργανισμός Ελληνικών who's who 1965, σελ. 249. Σπούδασε νομικά στην Αθήνα και το Παρίσι και μετεκπαιδεύτηκε στο Λονδίνο, το Εδιμβούργο, τη Νέα Υόρκη και το Παρίσι.Βιογραφικό Καψάσκη, από την ιστοσελίδα του Ε.Λ.Ι.Α. Μεταξύ άλλων υπηρέτησε ως εκπαιδευόμενος στο FBI και την Scotland Yard. Υπήρξε επιμελητής της Ιατρικής σχολής του Παρισιού (1938). 

Σύμφωνα με μία αναφορά ενός δικτύου κατασκόπων προς τη βρετανική SOE, την περίοδο της Κατοχής έδρασε ως μέλος μιας οργάνωσης δημιουργημένης από Γερμανούς για να παγιδεύει Έλληνες αντιστασιακούς. Το 1943 εισήλθε στην ιατροδικαστική υπηρεσία Αθηνών και το 1957 έγινε προϊστάμενός της,Εγκυκλοπαίδεια Πάπυρος Λαρους Μπριτάννικα, τόμος 33, σελ.58 θέση την οποία διατήρησε μέχρι και την πτώση της Χούντας των Συνταγματαρχών. Το 1952 διορίστηκε καθηγητής στη σχολή Αστυνομίας Πόλεων. Ως ιατροδικαστής πρωταγωνίστησε σε σημαντικές υποθέσεις όπως αυτές του Παγκρατίδη, του Στέφανου Σαράφη, του Σωτήρη Πέτρουλα, του Νικηφόρου Μανδηλαρά, του Γρηγόρη Λαμπράκη και της Ευγενίας Νιάρχου.http://www.iospress.gr/ios1998/ios19980510a.htm Για τον χειρισμό του σε αυτές τις υποθέσεις έχει κατακριθεί όπως και για τη συνεργασία τουάρθρο του Γιώργου Μαργαρίτη, από την εφημερίδα "Ριζοσπάστης" με την Χούντα.

Είχε συγγράψει βιβλία σχετικά με το αντικείμενο της ιατροδικαστικής και είχε τιμηθεί με ελληνικά και ξένα παράσημα. Μέρος του αρχείου του φυλάσσεται στο Ελληνικό Λογοτεχνικό και Ιστορικό Αρχείο (ΕΛΙΑ-ΜΙΕΤ).

Ήταν παντρεμένος με την Ειρήνη Μαύρου (απεβίωσε το 1985), με την οποία είχαν αποκτήσει δύο παιδιά.

Απεβίωσε σε ηλικία 84 ετών και κηδεύτηκε από τον ιερό ναό Αγίων Θεοδώρων στο Πρώτο Νεκροταφείο Αθηνών στις 28 Δεκεμβρίου 1993.Τα Νέα, Κηδείες, 27 Δεκεμβρίου 1993, σελ. 71.

Παραπομπές

 Βιβλιογραφία 

Κατηγορία:Έλληνες ιατροδικαστές
Κατηγορία:Έλληνες συνεργάτες της ναζιστικής Γερμανίας